
REFERAT DE APROBARE



Subsemnatul Bucuroiu Constantin, primar al Orașului Boldești-Scăeni, supun spre analiza și aprobarea Consiliului Local " Proiectul de hotărâre privind vânzarea a două loturi de teren situate pe strada Podgoriei, nr. 11". 
· În baza OUG nr. 57/2019 privind Codul administrativ, vă prezint următoarele:
· Suprafețele de teren supuse vânzării aparțin domeniului privat al orașului Boldești-Scăeni, conform HCL nr. 26/23.02.2021 cu modificările și completările ulterioare, au  numerele cadastrale 27132 suprafața de 223 mp și respectiv 21212 suprafața de 92 mp și sunt înscris în Cartea funciară a orașului cu aceleași numere.
· Pe aceste terenuri se află două construcții, proprietăți ale societății S.C.Oldoz S.R.L., reprezentată legal prin administrator Costache Adrian.
- pe terenul în suprafață de 223 mp o construcție dobândită conform contractului de vânzare-cumpărare nr.726/01.03.2006 încheiat între Cooperativa de Consum Boldești-Scăeni și S.C.Oldoz;
- pe terenul în suprafață de 92 mp o construcție edificata conform autorizației de construire nr.144/15.09.2009 și procesului-verbal de recepție la terminarea lucrărilor nr. 144/2009/2010.
·  Proprietarul construcțiilor a solicitat cumpărarea terenurilor  pe care se află acestea. 
· Vânzarea terenurilor se face în baza Regulamentului cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019.
· Pentru vânzarea terenurilor a fost aprobat Raportul de oportunitate prin HCL nr. 143/23.10.2023 și s-a hotărât achiziționare Raportului de evaluare pentru stabilirea prețului de circulație care să fie întocmit de un expert ANEVAR.
· Raportul de evaluare a fost întocmit de către  evaluator autorizat ANEVAR, Ene Constanța și au rezultat valorile de 7.100 euro pentru terenul în suprafață de 223 mp și respectiv 2.900 euro pentru terenul în suprafață de 92 mp, valori care nu conține TVA.
· Conform art. 364, alin.(1) din OUG nr. 57/2019 privind Codul administrativ: în cazul vânzării unui teren aflat în proprietatea privată a statului sau a unităţii administrativ-teritoriale pe care sunt ridicate construcţii, proprietarii  de bună-credinţă ai acestora beneficiază de un drept de preempţiune la cumpărarea terenului aferent construcţiilor.

 	Faţă de cele prezentate, propun următoarele:
· aprobarea vânzării  terenurilor  în suprafață de 223 mp și respectiv 92 mp situate pe strada Podgoriei, nr. 11;
· aprobarea Raportului întocmit de către evaluator autorizat ANEVAR, Ene Constanța;
· [bookmark: _GoBack]în vederea exercitării dreptului de preempțiune, după adoptarea hotărârii, executivul va notifica, în termen de 15 zile asupra hotărârii consiliului local, societatea S.C. Oldoz S.R.L., proprietara construcțiilor aflate pe terenurile în cauză;
· împuternicirea primarului să semneze contractul de vânzare –cumpărare în condițiile aprobate  prin hotărârea de consiliu;
· cumpărătorul va achita prețul vânzării precum și costurile generate de elaborarea actelor premergătoare adoptării prezentei hotărâri până la data încheierii contractului de vânzare-cumpărare și va suporta cheltuielile generate de încheierea actului notarial.

În speranța aprobării,vă mulțumesc anticipat!



PRIMAR,
BUCUROIU CONSTANTIN


Consiliului Local al Orașului Boldești-Scăeni

